stanford-oval/wikipedia huggingface dataset:
พระเจ้าบรมวงศ์เธอ พระองค์เจ้าอรพินทุ์เพ็ญภาค
สิ้นพระชนม์

พระเจ้าบรมวงศ์เธอ พระองค์เจ้าอรพินทุ์เพ็ญภาค ประชวรด้วยพระโรคพระหทัยพิการ สิ้นพระชนม์ที่พระตำหนักที่ประทับริมคลองสามเสน เมื่อวันที่ 26 มกราคม พ.ศ. 2478 (นับแบบสากลคือ พ.ศ. 2479) สิริพระชันษา 62 ปี พระราชทานเพลิงพระศพเมื่อวันที่ 2 กุมภาพันธ์ พ.ศ. 2480 ณ พระเมรุ วัดเทพศิรินทราวาสราชวรวิหาร
พระเกียรติยศ

| ธรรมเนียมพระยศของ พระเจ้าบรมวงศ์เธอ พระองค์เจ้าอรพินทุ์เพ็ญภาค |
| --- | --- |
ธงประจำพระอิสริยยศ
ตราประจำพระองค์
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

พระเจ้าลูกเธอ พระองค์เจ้าอรพินทุ์เพ็ญภาค (27 เมษายน พ.ศ. 2416 – 23 ตุลาคม พ.ศ. 2453)
พระเจ้าพี่นางเธอ พระองค์เจ้าอรพินทุ์เพ็ญภาค (23 ตุลาคม พ.ศ. 2453 – 10 กรกฎาคม พ.ศ. 2478)
พระเจ้าบรมวงศ์เธอ พระองค์เจ้าอรพินทุ์เพ็ญภาค (10 กรกฎาคม พ.ศ. 2478 – 26 มกราคม พ.ศ. 2479)
พระเกียรติยศ > เครื่องราชอิสริยาภรณ์

พ.ศ. 2473 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2455 –  เหรียญรัตนาภรณ์ รัชกาลที่ 5 ชั้นที่ 2 (จ.ป.ร.2)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
ประเทศไซปรัสในโอลิมปิกฤดูร้อน 2020

| ประเทศไซปรัส ในโอลิมปิกฤดูร้อน 2020 |
| --- | --- |

รหัสประเทศ: CYP
เอ็นโอซี: คณะกรรมการโอลิมปิกไซปรัส
เว็บไซต์: www.olympic.org.cy (ในภาษากรีกและอังกฤษ)
ณ โตเกียว, ประเทศญี่ปุ่น 23 กรกฎาคม ค.ศ. 2021 (2021-07-23) – 8 สิงหาคม ค.ศ. 2021 (2021-08-08)
นักกีฬา: 15 คน  ใน 6 ชนิดกีฬา
ผู้เชิญธงชาติ (พิธีเปิด): อันดรี เอเลฟเธริอู พาฟลอส คอนตีเดซ
ผู้เชิญธงชาติ (พิธีปิด): N/A
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1980 1984 1988 1992 1996 2000 2004 2008 2012 2016 2020 2024
ประเทศไซปรัส เข้าร่วมการแข่งขันกีฬาโอลิมปิกฤดูร้อน 2020 ที่โตเกียว เดิมกำหนดให้จัดการแข่งขันระหว่างวันที่ 24 กรกฎาคม ถึง 9 สิงหาคม 2020 แต่ถูกเลื่อนออกไปเป็นวันที่ 23 กรกฎาคม ถึง 8 สิงหาคม 2021 เนื่องจากการระบาดทั่วของโควิด-19 ซึ่งถือเป็นครั้งที่ 11 ติดต่อกันที่ประเทศเข้าร่วมการแข่งขันกีฬาโอลิมปิกฤดูร้อน
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| กรีฑา | 2 | 1 | 3 |
| จักรยาน | 0 | 1 | 1 |
| ยิมนาสติก | 1 | 0 | 1 |
| เรือใบ | 2 | 2 | 4 |
| ยิงปืน | 3 | 1 | 4 |
| ว่ายน้ำ | 1 | 1 | 2 |
| รวม | 9 | 6 | 15 |
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
นักกีฬาไซปรัสได้ผ่านเกณฑ์การเข้าร่วมการแข่งขันโดยใช้เวลาที่ผ่านการคัดเลือกหรืออันดับโลกในรายการกรีฑาต่อไปนี้ (มีนักกีฬาสูงสุด 3 คนในแต่ละรายการ):
:
หมายเหตุ–อันดับที่กำหนดไว้สำหรับการแข่งขันประเภทลู่จะอยู่ภายในกลุ่มของนักกีฬาเท่านั้น
Q = ผ่านเข้ารอบต่อไป
q = ผ่านเข้ารอบต่อไปในฐานะผู้แพ้ที่เร็วที่สุด หรือ ในการแข่งขันประเภทลาน โดยพิจารณาจากตำแหน่งโดยไม่บรรลุเป้าหมายการผ่านเข้ารอบ
NR = สถิติระดับประเทศ
N/A = รอบที่ไม่สามารถแข่งขันได้
Bye = นักกีฬาไม่จำเป็นต้องแข่งขันในรอบ
| นักกีฬา | รายการ | ฮีท> ผล | ฮีท> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| มิลาน ตรัยโควิช | ข้ามรั้ว 110 เมตร ชาย | 13.59 SB | 4 Q | 14.01 | 8 | ไม่ได้ผ่านเข้ารอบ | ไม่ได้ผ่านเข้ารอบ |
| เอเลนี อาร์ตีมาตา | 400 เมตร หญิง | 51.91 | 5 q | 50.80 NR | 5 | ไม่ได้ผ่านเข้ารอบ | ไม่ได้ผ่านเข้ารอบ |
| นักกีฬา | รายการ | คัดเลือก> ระยะทาง | คัดเลือก> ตำแหน่ง | ชิงชนะเลิศ> ระยะทาง | ชิงชนะเลิศ> ตำแหน่ง |
| --- | --- | --- | --- | --- | --- |
| อพอสโตลอส พาเรลลิส | ขว้างจักร ชาย | 62.11 SB | 17 | ไม่ได้ผ่านเข้ารอบ | ไม่ได้ผ่านเข้ารอบ |
จักรยาน

บทความหลัก: กีฬาจักรยานในโอลิมปิกฤดูร้อน 2020 และ กีฬาจักรยานในโอลิมปิกฤดูร้อน 2020 – รอบคัดเลือก
ไซปรัสส่งนักกีฬาจักรยานหญิงเข้าแข่งขันจักรยานถนนโอลิมปิก โดยติด 100 อันดับแรกของแต่ละบุคคล (หญิง) ในการจัดอันดับโลก UCI
| นักกีฬา | รายการ | เวลา | อันดับ |
| --- | --- | --- | --- |
| แอนทริ คริสโทโฟโร | จักรยานทางไกล หญิง | DNF | DNF |
ยิมนาสติก

บทความหลัก: กีฬายิมนาสติกในโอลิมปิกฤดูร้อน 2020 และ กีฬายิมนาสติกในโอลิมปิกฤดูร้อน 2020 – รอบคัดเลือก
ไซปรัสส่งนักยิมนาสติกศิลป์หนึ่งคนเข้าร่วมการแข่งขันโอลิมปิก มาริออส จอร์จิอู นักกีฬาโอลิมปิกริโอ 2016 ได้รับสิทธิ์เข้าร่วมการแข่งขันประเภทอุปกรณ์ชาย เนื่องจากเป็นหนึ่งในนักยิมนาสติกที่มีอันดับสูงสุด 7 คน ซึ่งไม่ได้เป็นส่วนหนึ่งของทีมหรือผ่านเข้ารอบโดยตรงในการแข่งขันชิงแชมป์โลก 2019 ที่ชตุทการ์ท ประเทศเยอรมนี
| นักกีฬา> นักกีฬา.นักกีฬา | รายการ> รายการ.รายการ | คัดเลือก> เครื่องมือ. F  | คัดเลือก> เครื่องมือ. PH  | คัดเลือก> เครื่องมือ. R  | คัดเลือก> เครื่องมือ. V  | คัดเลือก> เครื่องมือ. PB  | คัดเลือก> เครื่องมือ. HB  | คัดเลือก> รวม.รวม | คัดเลือก> อันดับ.อันดับ | ชิงชนะเลิศ> เครื่องมือ. F  | ชิงชนะเลิศ> เครื่องมือ. PH  | ชิงชนะเลิศ> เครื่องมือ. R  | ชิงชนะเลิศ> เครื่องมือ. V  | ชิงชนะเลิศ> เครื่องมือ. PB  | ชิงชนะเลิศ> เครื่องมือ. HB  | ชิงชนะเลิศ> รวม.รวม | ชิงชนะเลิศ> อันดับ.อันดับ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| มาริออส จอร์จิอู | รวมอุปกรณ์ บุคคลชาย | 13.466 | 10.666 | 12.766 | 14.100 | 13.666 | 14.333 | 78.997 | 50 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
เรือใบ

บทความหลัก: กีฬาเรือใบในโอลิมปิกฤดูร้อน 2020 และ กีฬาเรือใบในโอลิมปิกฤดูร้อน 2020 – รอบคัดเลือก
นักกีฬาเรือใบชาวไซปรัสผ่านการคัดเลือกเรือ 1 ลำในแต่ละประเภทต่อไปนี้ ผ่านการแข่งขันเรือใบชิงแชมป์โลก 2018 การแข่งขันเรือใบชิงแชมป์โลกประเภทเดียวกัน และการแข่งขันเรือระดับทวีป
| นักกีฬา | รายการ | เรซ> 1 | เรซ> 2 | เรซ> 3 | เรซ> 4 | เรซ> 5 | เรซ> 6 | เรซ> 7 | เรซ> 8 | เรซ> 9 | เรซ> 10 | เรซ> 11 | เรซ> 12 | เรซ> M* | คะแนนสุทธิ | จบอันดับ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| แอนเดรแอส คารีโอลู | อาร์เอส:เอ็กซ์ ชาย | 18 | 20 | 15 | 6 | 9 | 7 | 11 | 8 | 17 | 3 | 10 | 14 | EL | 118 | 12 |
| พาฟลอส คอนตีเดซ | เลเซอร์ ชาย | 4 | 7 | 5 | 1 | 20 | 1 | RET | 6 | 8 | 24 | — | — | 12 | 88 | 4 |
| นาตาซา ลัปปะ | อาร์เอส:เอ็กซ์ หญิง | 24 | 25 | 26 | 19 | 17 | 22 | 20 | 20 | 18 | 12 | 22 | 19 | EL | 218 | 21 |
| มาริเลน่า มาครี | เลเซอร์เรเดียล หญิง | 8 | 30 | 26 | 27 | 22 | 31 | 25 | 23 | BFD | 35 | — | — | EL | 227 | 33 |
M = ชิงเหรียญรางวัล; EL = ตกรอบ – ไม่ผ่านเข้าชิงเหรียญรางวัล
ยิงปืน

บทความหลัก: กีฬายิงปืนในโอลิมปิกฤดูร้อน 2020 และ กีฬายิงปืนในโอลิมปิกฤดูร้อน 2020 – รอบคัดเลือก
นักยิงปืนชาวเลบานอนได้รับสิทธิ์เข้าร่วมการแข่งขันต่อไปนี้ด้วยผลงานที่ดีที่สุดของเขาในการแข่งขันยิงปืนชิงแชมป์โลก 2018, ISSF เวิลด์คัพ 2019 การแข่งขันชิงแชมป์ยุโรปหรือยูโรเปียนเกมส์ และการคัดเลือกในยุโรป ตราบใดที่พวกเขาได้รับคะแนนขั้นต่ำที่ผ่านการคัดเลือก (MQS) ภายในวันที่ 31 พฤษภาคม 2020
| นักกีฬา | รายการ | คัดเลือก> แต้ม | คัดเลือก> อันดับ | ชิงชนะเลิศ> แต้ม | ชิงชนะเลิศ> อันดับ |
| --- | --- | --- | --- | --- | --- |
| จอร์จิโอส อคิลลิออส | สกีต ชาย | 122 | 9 | ไม่ได้ผ่านเข้ารอบ | ไม่ได้ผ่านเข้ารอบ |
| ดิมิตริส คอนสแตนตินู | สกีต ชาย | 121 | 12 | ไม่ได้ผ่านเข้ารอบ | ไม่ได้ผ่านเข้ารอบ |
| แอนเดรียส มาครี | แทรป หญิง | 117 | 28 | ไม่ได้ผ่านเข้ารอบ | ไม่ได้ผ่านเข้ารอบ |
| อันดรี เอเลฟเธริอู | สกีต หญิง | 119 | 7 | ไม่ได้ผ่านเข้ารอบ | ไม่ได้ผ่านเข้ารอบ |
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2020 และ กีฬาว่ายน้ำในโอลิมปิกฤดูร้อน 2020 – รอบคัดเลือก
ไซปรัสได้รับคำเชิญจาก FINA ให้ส่งนักว่ายน้ำอันดับต้นๆ 2 คน (เพศละ 1 คน) ในรายการประเภทบุคคลของตนไปแข่งขันโอลิมปิก โดยยึดตามระบบคะแนนของ FINA เมื่อวันที่ 28 มิถุนายน 2021
| นักกีฬา | รายการ | ฮีท> เวลา | ฮีท> อันดับ | รอบรองฯ> เวลา | รอบรองฯ> อันดับ | ชิงชนะเลิศ> เวลา | ชิงชนะเลิศ> อันดับ |
| --- | --- | --- | --- | --- | --- | --- | --- |
| นิโคลัส อันโตนิอู | ฟรีสไตล์ 50 เมตร ชาย | 23.38 | 45 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| นิโคลัส อันโตนิอู | ฟรีสไตล์ 100 เมตร ชาย | 50.00 | 40 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| คาเลีย อันโตนิอู | ฟรีสไตล์ 50 เมตร หญิง | 25.41 | =27 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
| คาเลีย อันโตนิอู | ฟรีสไตล์ 100 เมตร หญิง | 55.38 | 29 | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ | ไม่ได้ผ่านเข้ารอบ |
คดีแชร์อภิรักษ์ โกฎธิ

| คดีระหว่างกรมสอบสวนคดีพิเศษ กับอภิรักษ์ โกฏธิ> (คดีแชร์อภิรักษ์ โกฎธิ) |
| --- | --- |

สาระแห่งคดี
ข้อกล่าวหา: ผู้ถูกร้องมีพฤติการณ์เชิญชวนให้ประชาชนลงทุนซื้อขายแลกเปลี่ยนเงินตราต่างประเทศ (Forex-3d)
คู่ความ
ผู้ร้อง: กรมสอบสวนคดีพิเศษ
ผู้ถูกร้อง: บริษัท อาร์ เอ็ม เอส แฟมิเลี่ย จำกัด บริษัท มี ดี เพย์ จำกัด (อภิรักษ์ โกฏธิ และพวก)
ศาล
ศาล: ศาลยุติธรรม
คดีแชร์ อภิรักษ์ โกฎธิ เป็นคดีแชร์ลูกโซ่ที่มีมูลค่าความเสียหายมากที่สุดคดีหนึ่งคือมูลค่าเสียหายรวมราว 4 หมื่นล้านบาทเป็นคดีพิเศษที่ 1853/2562 คดีฟอกเงินที่ 36/2563 และฟ้องร้องเพิ่มอีก 21 ราย เป็นคดีพิเศษที่ 60/2564ต่อมามีการฟ้องร้องบุคคลเพิ่มเป็น 22 ราย และฟ้องร้องนิติบุคคลอีก 2 บริษัท ผู้เสียหาย 9,824 ราย
ภูมิหลัง

นายอภิรักษ์ โกฎธิ เป็นประธานมูลนิธิธรรมมาภิรักษ์ ในขณะนั้นได้หลอกลวงประชาชนจำนวนมากและได้ร่วมมือกับดารานักร้องนักแสดงในการหลอกลวงประชาชนว่าสามารถทำเงินกำไรได้จากการเทรด Forex-3d อย่างง่ายดายด้วยโปรแกรมที่มีความน่าเชื่อถือได้ อีกทั้งยังมีสำนักงานที่ถนนรัชดาภิเษกมีบุคลากรในบริษัท
เครือข่ายของนายอภิรักษ์

นายอภิรักษ์มีเครือข่ายเป็นดารานักร้องนักแสดงที่ชักชวนประชาชนมาร่วมลงทุนหรือร่วมหลอกลวงประชาชน ดารานักแสดงบางรายได้ปฏิเสธว่าตนเองไม่ได้ชักชวนผู้อื่นมาร่วมลงทุนและไม่ได้หลอกลวงประชาชนอย่างไรก็ตามเมื่อต้องรายงานตัวกับกรมสอบสวนคดีพิเศษส่วนมากมักพยายามตอดเข้าพบและใส่แว่นดำเพื่ออำพรางใบหน้า อาทิ นางสาวสุธีวัน กุญชร นายพัฒนพล มินทะขิน นางสาวสาวิกา ไชยเดช นายกิตติเชษฐ์ ไชยเดช นางสรินยา ไชยเดช จ๊ะ นงผณี กษม กลปราณีต ธรรศิวรรฒ ฉันทานุกูล ปภพ กลปราณีต พัชรี ทับทองที่ นายกัมมัญญ์ กลมแก้ว นายขุนณรงค์ ประเทศรัตน์ นายปราปต์ปฎล สุวรรณบางนายศักดิ์สิทธิ์ เวชสุภาพรนายชลวิทย์ มีทองคำ นายวชิรวิชญ์ ชีวอารี นายรามา รัศมีรามาสามีหยาดทิพย์ ราชปาล นายวิเชียร กุศลมโนมัย
ความสำคัญของคดี

คดีนี้มีบุคคลประชาชนทั่วไปถูกหลอกลวงจำนวนมาก 9,824 รายผู้ถูกดำเนินคดี 22 ราย สำนักงานคณะกรรมการป้องกันและปราบปรามการฟอกเงินยึดทรัพย์รวม 586 ล้านบาท ความสำคัญของคดีนี้นอกจากจำนวนผู้ถูกหลอกแล้วยังมีดารานักร้องนักแสดงร่วมหลอกลวงประชาชนหรืออย่างน้อยที่สุดจงใจปิดบังว่าตนเองถูกหลอกลวงอันเป็นเหตุให้ประชาชนทั่วไปถูกหลอกลวงมากยิ่งขึ้นเช่นกรณีของนาย ศักดิ์สิทธิ์ เวชสุภาพร
ผู้ถูกดำเนินคดีได้แก่ นาย อภิรักษ์ โกฎธิ นาย ศิษฎ์ธนาฒย์ โพธิ์เงิน นาย สุภิญโญ มีสมปราชญ์ นาย กิตติเชษฐ์ ไชยเดช หรือชื่อเดิม สรายุทธ ไชยเดช  นางสาว สาวิกา ไชยเดช นางสรินยา ไชยเดช นาย ณัฐธีร์ พีระชัยรมย์  นาย ศิราเมษฐ์ สุภัคศิริประสาน นาย ธรรศิวรรฒ ฉันทานุกูล นาย ปฏิภาณ มะนัส นาย อนุพงศ์ จุลมุสิก นาย นวพล เรืองอักษร นาย รพีพัฒน์ ภิรมย์จันทร์ นาย สุรสิทธิ์ คำยันต์ นาย ณัฐพงษ์ ปัญญาวงศ์ นางสาว นงนุช โกฎธิ นาย กิตติชัย โกฎธิ นาย อับดุลฮากีม ปิมะแม นางสาว ภคมน สีกุน นาย กษม กลปราณีต นางสาว ธัญญนันช์ ณัฐนนท์ชญนัท นาย ทินกร โกฎธิ
นอกจากนั้นเงินที่ได้มาจากการหลอกลวงประชาชนส่วนหนึ่งได้ถวายให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและสมเด็จเจ้าฟ้าฯ กรมพระศรีสวางควัฒน วรขัตติยราชนารีทำให้ผู้เสียหายไม่สามารถเรียกเงินคืนได้อีกต่อไป
ปัจจุบัน

ตำรวจจับกุมนายอภิรักษ์เมื่อปี 2564 และมีดารานักแสดงถูกดำเนินคดี  กรมสอบสวนคดีพิเศษยังได้ออกหมายเรียก นายวิเชียร กุศลมโนมัยและนายรัฐภูมิ โตคงทรัพย์ เบิ้ล ปทุมราช อาร์สยาม ให้มาให้ปากคำเพิ่มเติม อีกทั้งยังจับกุมนายดาริล ยังฮุย ไช (Mr. DARYL YONGGYUI CAI)
ดอนหอยหลอด

| ดอนหอยหลอด |
| --- | --- |
ไอยูซีเอ็นประเภท 6 (พื้นที่คุ้มครองแบบมีการใช้ทรัพยากรธรรมชาติอย่างยั่งยืน)
บริเวณดอนใน ดอนหอยหลอดตอนน้ำขึ้น
ที่ตั้งของดอนหอยหลอด
ที่ตั้ง: อำเภอเมืองสมุทรสงคราม จังหวัดสมุทรสงคราม
พิกัด: 12°59′38″N 100°03′40″E﻿ / ﻿12.994°N 100.061°E﻿ / 12.994; 100.061
พื้นที่: 6.44 ตารางกิโลเมตร (4,030 ไร่)

 พื้นที่ชุ่มน้ำแรมซาร์
ขึ้นเมื่อ: 5 กรกฎาคม พ.ศ. 2544
เลขอ้างอิง: 1099
 
 
ดอนหอยหลอด เป็นสันดอนตั้งอยู่ปากแม่น้ำแม่กลอง มีอาณาบริเวณกว้างประมาณ 3 กิโลเมตร ยาว 5 กิโลเมตร ในตำบลบางจะเกร็ง ตำบลแหลมใหญ่ และตำบลบางแก้ว อำเภอเมืองสมุทรสงคราม จังหวัดสมุทรสงคราม เกิดจากการตกตะกอนของดินปนทราย (ชาวบ้านเรียกว่า "ทรายขี้เป็ด") เป็นสถานที่ที่พบหอยหลอดจำนวนมาก
ลักษณะทางกายภาพ

ดอนหอยหลอดเป็นสถานที่ที่มีลักษณะเด่นที่หาพบได้ยากในประเทศไทย โดยเกิดจากการทับถมของตะกอนจากแม่น้ำและตะกอนจากทะเลบริเวณปากแม่น้ำแม่กลอง เกิดเป็นสันดอนยื่นออกไปในทะเลราว 8 กิโลเมตร ลักษณะของพื้นที่เป็นชายฝั่งราบเรียบที่พื้นเป็นทรายและตะกอน เวลาน้ำลงจะปรากฏพื้นโคลนเลนกว้างราว 4 กิโลเมตร ซึ่งมีพื้นเป็นตะกอนนุ่มและอุดมไปด้วยแร่ธาตุ ในพื้นที่จะเกิดน้ำขึ้นวันละ 2 ครั้ง  เวลาน้ำขึ้นกระแสน้ำจะไหลขึ้นทางทิศเหนือ แต่เวลาน้ำลงจะไหลลงทิศใต้ อย่างไรก็ตาม บางเวลาทิศทางของกระแสน้ำอาจเปลี่ยนแปลงได้เล็กน้อยโดยกระแสลม มีเนื้อที่ 6.44 ตารางกิโลเมตร
ความหลากหลายทางชีวภาพ

พื้นโคลนเลนในบริเวณดอนหอยหลอดเป็นแหล่งอาศัยของหอยหลอดจำนวนมาก จัดว่าเป็นพื้นที่ที่พบหอยหลอดได้มากที่สุดในบริเวณชายฝั่งอ่าวไทยทั้งหมด
บริเวณดอนหอยหลอดและป่าชายเลนที่อยู่ใกล้เคียงเป็นแหล่งอาศัยของนกทะเลและนกชายฝั่งอย่างน้อย 18 ชนิด ในจำนวนนี้มีอยู่ชนิดหนึ่งที่จัดเป็นนกที่อยู่ในภาวะใกล้สูญพันธุ์ไปจากประเทศไทย คือ นกกระสานวล (Ardea cinerea) และมีอีก 3 ชนิดที่จัดอยู่ในภาวะเสี่ยงต่อการถูกคุกคาม ได้แก่ เหยี่ยวแดง (Haliastur indus) นกนางนวลแกลบเล็ก (Sternula albifrons) และนกนางแอ่นกินรัง (Aerodramus fuciphagus) ส่วนนกอื่น ๆ ที่เป็นจุดเด่นของพื้นที่คือ นกยางกรอกชวา (Ardeola speciosa) และนกนางนวลแกลบเคราขาว (Chlidonias hybrida)
จากการสำรวจบริเวณดอนหอยหลอด พบสัตว์ไม่มีกระดูกสันหลังอย่างน้อย 42 ชนิด เช่น แมงกะพรุนไฟ หนอนริบบิ้น แม่เพรียงทะเล (Alitta virens) ในจำนวนนี้เป็นสัตว์จำพวกมอลลัสก์ประมาณ 10 ชนิด เช่น หอยมวนพลู (Screw turritella) หอยกะพง (Arcuatula senhousia) หอยเสียบ หอยปากเป็ด (Lingula anatina) หอยแครง หอยหลอด เป็นต้น
ส่วนพืชที่ขึ้นในพื้นที่ของดอนหอยหลอดนั้น พรรณไม้ส่วนใหญ่บริเวณป่าชายเลนจะเป็นโกงกางใบเล็ก (Rhizophora apiculata) และโกงกางใบใหญ่ (Rhizophora mucronata) ตามลำต้นและรากของต้นโกงกางจะมีสาหร่ายสีแดงเกาะอยู่ บริเวณพื้นโคลนแถบชายฝั่งจะพบไซยาโนแบคทีเรีย (สาหร่ายสีเขียวแกมน้ำเงิน) ได้ทั่วไป นอกจากนี้ในป่ายังพบพืชชนิดอื่น ๆ อีกมากมาย เช่น โพทะเล (Thespesia populnea) แสมดำ (Avicennia officinalis) แสมขาว (Avicennia alba) พืชสกุลประสัก เป็นต้น
ประโยชน์และคุณค่าของพื้นที่

ดอนหอยหลอดเป็นกลไกทางธรรมชาติที่ช่วยกรองตะกอนจากแม่น้ำก่อนที่จะออกสู่ทะเล ในพื้นที่จัดว่าเป็นแหล่งของสัตว์น้ำทางการประมงที่มีความหลากหลายมาก เช่น หอยหลอด หอยแครง และหอยสองฝาอื่น ๆ โดยเฉพาะหอยหลอด ที่เป็นสัตว์เศรษฐกิจที่มีชื่อเสียงมาก ซึ่งทำรายได้ให้แก่ชุมชนในท้องถิ่นอย่างมาก นอกจากนี้ ดอนหอยหลอดยังมีความสำคัญในแง่ของแหล่งศึกษาทางนิเวศวิทยาที่มีสภาพสมบูรณ์ ทั้งการค้นคว้าวิจัย ทดลอง และเก็บตัวอย่างเพื่อการศึกษาทางอนุกรมวิธาน นิเวศวิทยา และวิวัฒนาการ
มลภาวะและการจัดการสภาพแวดล้อม

ในปี พ.ศ. 2536 สำนักงานป่าไม้จังหวัดสมุทรสงครามได้กำหนดพื้นที่หวงห้ามโดยปักหลักเขตครอบคลุมพื้นที่ของกิ่งอำเภอบางจะเกร็ง บางบ่อ และบางแคว เป็นเนื้อที่ 0.48 ตารางกิโลเมตร
วันที่ 5 กรกฎาคม พ.ศ. 2543 พื้นที่เขตห้ามล่าสัตว์ป่าดอนหอยหลอดได้รับการขึ้นทะเบียนให้เป็นพื้นที่ชุ่มน้ำที่มีความสำคัญระดับนานาชาติ (Ramsar Site) ลำดับที่ 1099
โครงการพัฒนาพื้นที่ อย่างเช่น โครงการระบบป้องกันลุ่มน้ำเค็ม และโครงการก่อสร้างถนนเลียบชายฝั่งระหว่างกิ่งอำเภอบางจะเกร็งและบางแคว อาจมีผลกระทบต่อสภาพแวดล้อมของพื้นที่ในระยะยาว
มลภาวะอื่น ๆ ในพื้นที่ได้แก่ มลพิษทางน้ำในแม่น้ำแม่กลองซึ่งมีสาเหตุต่าง ๆ มากมาย เช่น โรงงานอุตสาหกรรม แหล่งท่องเที่ยว ชุมชน พื้นที่เกษตรกรรม การรุกล้ำพื้นที่ป่าชายเลนเพื่อการเพาะเลี้ยงสัตว์น้ำ การก่อสร้างร้านอาหารยื่นออกไปในทะเล การก่อสร้างถนนและที่จอดรถเพื่อรองรับนักท่องเที่ยว การจับหอยหลอดในปริมาณที่มากเกินไป การใช้วิธีการจับหอยหลอดอย่างไม่เหมาะสม (เช่นการใช้ปูนขาว) มลภาวะในทะเล การปล่อยน้ำเสียจากบ่อเลี้ยงกุ้ง รวมทั้งพฤติกรรมการทิ้งขยะไม่ถูกที่ของนักท่องเที่ยว
แหล่งข้อมูลอื่น

12°59′38″N 100°03′40″E﻿ / ﻿12.994°N 100.061°E﻿ / 12.994; 100.061
แผนที่และภาพถ่ายทางอากาศของ ดอนหอยหลอด
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กพื้นที่ชุ่มน้ำแรมซาร์ในประเทศไทย |
| --- | --- |
 ควนขี้เสียนในพื้นที่ชุ่มน้ำเขตห้ามล่าสัตว์ป่าทะเลน้อย  เขตห้ามล่าสัตว์ป่าบึงโขงหลง  ดอนหอยหลอด  เขตห้ามล่าสัตว์ป่าหนองบงคาย  ปากแม่น้ำกระบี่  เขตรักษาพันธุ์สัตว์ป่าเฉลิมพระเกียรติ สมเด็จพระเทพรัตนราชสุดาฯ  อุทยานแห่งชาติหาดเจ้าไหม - เขตห้ามล่าสัตว์ป่าหมู่เกาะลิบง - ปากแม่น้ำตรัง  ปากแม่น้ำกะเปอร์ - อุทยานแห่งชาติแหลมสน - ปากแม่น้ำกระบุรี  อุทยานแห่งชาติหมู่เกาะอ่างทอง  อุทยานแห่งชาติอ่าวพังงา  พื้นที่ชุ่มน้ำเขาสามร้อยยอด  หนองกุดทิง  หมู่เกาะกระ  หมู่เกาะระ-เกาะพระทอง  แม่น้ำสงครามตอนล่าง 
ระดับประเทศ : อุทยานประวัติศาสตร์ ·  อุทยานแห่งชาติ ·  เขตรักษาพันธุ์สัตว์ป่า ·  เขตห้ามล่าสัตว์ป่า  ระดับโลก : แหล่งมรดกโลกในไทย ·  ความทรงจำแห่งโลกของไทย ·  มรดกภูมิปัญญาทางวัฒนธรรมของไทย ·  พื้นที่สงวนชีวมณฑลโลกในไทย ·  อุทยานธรณีโลกในไทย
อุไรรัตน์ สร้อยมี

| อุไรรัตน์ สร้อยมี |
| --- | --- |
เกิด: ราว พ.ศ. 2511 อำเภอหล่มสัก จังหวัดเพชรบูรณ์ ประเทศไทย
เสียชีวิต: 31 พฤษภาคม พ.ศ. 2549 (38 ปี) ประเทศไทย
สัญชาติ: ไทย
ชื่ออื่น: บัว
อาชีพ: พนักงานเสิร์ฟ
มีชื่อเสียงจาก: เหยื่อของขบวนการค้ามนุษย์ในประเทศญี่ปุ่น
ถูกกล่าวหา: ก่อคดีลักขโมยและฆาตกรรม
รับโทษ: จำคุก 7 ปี
สถานะทางคดี: ปล่อยตัวก่อนกำหนด
บุตร: 3 คน
อุไรรัตน์ สร้อยมี (ค.ศ. 1968, 1970 หรือ 1971 – 31 พฤษภาคม 2006) เป็นนักเคลื่อนไหวชาวไทยและเหยื่อการค้ามนุษย์ในประเทศญี่ปุ่น
อุไรรัตน์เป็นชาวอำเภอหล่มสัก จังหวัดเพชรบูรณ์ และย้ายไปอาศัยอยู่ในเมืองยกกาอิจิ จังหวัดมิเอะ ที่ซึ่งเธอถูกบังคับค้าประเวณี เธอถูกคุมขังในเรือนจำญี่ปุ่นเป็นเวลาหลายปีกระทั่งได้รับการปล่อยตัวในเดือนกันยายน 2005 เนื่องจากเธอกำลังป่วยด้วยมะเร็งรังไข่ระยะสุดท้าย เธอได้รับอนุญาตให้เดินทางกลับไทยและใช้ชีวิตอยู่กับครอบครัวจนถึงวาระสุดท้ายของชีวิต หลังเดินทางถึงไทย เธอได้ยื่นฟ้องคดีแพ่งต่อผู้ล่อลวงเธอไปค้าประเวณี ที่ซึ่งมีรายงานว่าเป็นการฟ้องร้องแบบนี้ครั้งแรกในประเทศไทย อย่างไรก็ตาม เธอเสียชีวิตในเดือนพฤษภาคม 2006 ก่อนที่คดีความจะตัดสินชี้ขาด
ภูมิหลัง

อุไรรัตน์ สร้อยมี เกิดที่อำเภอหล่มสัก จังหวัดเพชรบูรณ์ เธอแต่งงานแล้วและมีลูกสามคน สามีของเธอพิการ จากอุบัติเหตุรถยนต์ เช่นเดียวกับหลายคนในหมู่บ้านเธอ เธอยากจนและไม่ได้รับการศึกษาในระบบ ชื่อเล่นของเธอคือ "บัว" เธอถูกว่าจ้างไปทำงานในประเทศญี่ปุ่นโดยปฐมา โคซากะ เพื่อนบ้านที่ร่ำรวยและเพื่อนวัยเด็กของแม่เธอ ปฐมาอ้างว่าเธอสมรสกับชายชาวญี่ปุ่นและเธอเป็นเจ้าของร้านอาหารไทยในญี่ปุ่นที่ต้องการอุไรรัตน์ให้ไปทำงานเป็นเด็กเสิร์ฟในร้าน อุไรรัตน์ไม่สามารถเข้าถึงสื่อใด ๆ ได้ในเวลานั้นและมีการศึกษาไม่มาก เธอจึงไม่ทราบข่าวเกี่ยวกับการลวงหญิงไทยไปค้าประเวณีในต่างแดน
การบังคับค้าประเวณีในประเทศญี่ปุ่น

อุไรรัตน์เดินทางถึงประเทศญี่ปุ่นในปี 2000 และเดินทางไปยังยกกาอิจิ โดยหญิงไทยชื่อ "ดาว" และสามี ที่ซึ่งเธอถูกบอกว่าจะต้องทำงานเป็นโสเภณี เธอระบุว่าขณะค้ากาม เธอไม่เคยยินยอมที่จะมีเพศสัมพันธ์ เธอถูกบอกว่าจะถูกขายตัวให้กับซ่องบนเกาะแล้วจับโยนทิ้งลงทะเลถ้าเธอคิดจะหลบหนี นอกจากนี้เธอยังสามารถกลับไทยได้หากเธอทำงานชดใช้หนี้ในระยะเวลาห้าเดือน ระหว่างนั้นเธอถูกขังในห้องเช่าของอะพาร์ตเมนต์หนึ่งกับโสเภณีชาวไทยคนอื่น ๆ โดยมีดาวและสามีคอยดำเนินการพาเธอออกมาพบลูกค้า ครั้งละสามถึงหกวัน เธอถูกบังคับให้บริการแม้ขณะที่กำลังมีประจำเดือน และแม้จะติดต่อโรคติดต่อทางเพศสัมพันธ์ที่เจ็บปวดอย่างมาก
ถึงแม้จะครบกำหนดห้าเดือนแล้ว แต่ดาวปฏิเสธที่จะปล่อยเธอกลับไทย เธอถูกขายตัวให้กับกลุ่มยากูซ่าและหนี้ของเธอก็พอกพูนขึ้นอีก ณ จุดนี้เธอระบุว่าเธอได้ติดต่อกับปราณี โสเภณีอีกคน และ บุญ เพื่อนชาวไทย เพื่อช่วยเธอหลบหนี
การหลบหนีและจับกุม

เหตุการณ์เกี่ยวกับการเสียชีวิตของดาวและการหลบหนีของอะไรรัตน์ยังเป็นที่ถกเถียง ในบทสัมภาษณ์กับ บางกอกโพสต์ อุไรรัตน์อ้างว่าบุญเดินทางมายังอะพาร์ตเมนต์ของเธอเพื่อช่วยเธอหลบหนี และบุญลงมือฆาตกรรมดาวเพื่อป้องกันไม่ให้เธอถูกนำตัวไปอยู่กับยากูซ่า อย่างไรก็ตาม เคียวโดะนิวส์ รายงานว่าอัยการชาวญี่ปุ่นระบุว่าอุไรรัตน์ก่อคดีลักขโมยและฆาตกรรมโดยทุบหัวของดาวด้วยขวด
ถึงแม้จะมีการร้องขอโดยองค์การด้านสิทธิมนุษยชนต่าง ๆ บุญถูกตัดสินจำคุก 10 ปี ฐานความผิดมีส่วนในการฆาตกรรม ส่วนอุไรรัตน์ถูกตัดสินจำคุกเจ็ดปี ขณะถูกคุมขัง อุไรรัตน์ตรวจพบมะเร็งรังไข่ระยะสุดท้าย และถูกปล่อยตัวเพื่อเดินทางกลับไปอาศัยกับครอบครัวในประเทศไทย
แหล่งข้อมูลอื่น

Landmark compensation case: Woman files suit against traffickers
พัก แจ-ชัน

| พัก แจ-ชัน |
| --- | --- |
박재찬
แจชันใน ค.ศ. 2022
เกิด:  (2001-12-06) 6 ธันวาคม ค.ศ. 2001 (23 ปี) แทกู จังหวัดคย็องซังเหนือ ประเทศเกาหลีใต้
การศึกษา: มหาวิทยาลัยโกลบอลไซเบอร์
อาชีพ: นักร้อง นักแต่งเพลง นักแสดง
อาชีพทางดนตรี
แนวเพลง: เคป็อป
เครื่องดนตรี: ร้องนำ
ช่วงปี: ค.ศ. 2018–ปัจจุบัน
ค่ายเพลง: ทงโยเอนเตอร์เทนเมนต์
สมาชิกของ: DKZ Dongkiz I:Kan

เว็บไซต์: dongyoent.com
 นักดนตรี

ชื่อเกาหลี
ฮันกึล: 박재찬
อาร์อาร์: Park Jae-chan 
เอ็มอาร์: Park Jaechan 
 
พัก แจ-ชัน  (อังกฤษ: 박재찬, อักษรโรมัน: Park Jae-chan; เกิด 6 ธันวาคม ค.ศ. 2001) หรือที่รู้จักกันในชื่อ แจชัน (อังกฤษ: 재찬) เป็นนักร้องและนักแสดงชาวเกาหลีใต้ เขาเป็นสมาชิกของบอยแบนด์เคป๊อป DKZ และยูนิตย่อย ทงคิซ ไอ:คาน ในฐานะนักแสดง เขาทีชื่อเสียงในบท ชู ซัง-อู ในภาพยนตร์ดราม่าบีแอลที่ดัดแปลงจากนวนิยายทางเว็บเรื่อง เซแมนติกแอเรอร์
ผลงานเพลง

สำหรับผลงานของแจชันกับดีเคซี ดูที่ ดีเคซี § ผลงานเพลง
| ชื่อ> ชื่อ.การปรากฏตัวของซาวด์แทร็ก | ปี> ปี.การปรากฏตัวของซาวด์แทร็ก | อันดับสูงสุดบนชาร์ท> KOR.การปรากฏตัวของซาวด์แทร็ก | อันดับสูงสุดบนชาร์ท> US World.การปรากฏตัวของซาวด์แทร็ก | ยอดขาย> ยอดขาย.การปรากฏตัวของซาวด์แทร็ก | อัลบั้ม> อัลบั้ม.การปรากฏตัวของซาวด์แทร็ก |
| --- | --- | --- | --- | --- | --- |
| "Our Season" | 2022 | — | — | — | Our Season: Spring with Park Jaechan OST |
"—" หมายถึง ไม่ติดอันดับหรือไม่ได้ออกในภูมิภาคนั้น
ผลงานการแสดง

ดูเพิ่ม: ดีเคซี § ผลงานการแสดง
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ | Ref>  |
| --- | --- | --- | --- | --- |
| 2022 | เซแมนติกแอเรอร์: เดอะมูฟวี | ชู ซัง อู | นักแสดงนำ |  |
| 2024 | วิมานขุมนรก | ชเว โด ฮยอน | นักแสดงนำ |  |
| 2024 | My Sweet Mobster | ลี ดงฮี | นักแสดงสมทบ |  |
| 2024 | เช็คอินที่ฮันยาง | โค ซู-รา | นักแสดงนำ |  |
แหล่งข้อมูลอื่น

พัก แจ-ชัน ที่ฮันซีเนมา
พัก แจ-ชัน ที่อินเทอร์เน็ตมูวีเดตาเบส
อุทยานแห่งชาติเขาค้อ

ระวังสับสนกับ เขตห้ามล่าสัตว์ป่าเขาค้อ
| อุทยานแห่งชาติเขาค้อ |
| --- | --- |
ไอยูซีเอ็นประเภท 2 (อุทยานแห่งชาติ)


ที่ตั้ง: อำเภอเขาค้อ อำเภอเมืองเพชรบูรณ์ อำเภอหล่มเก่า อำเภอหล่มสัก จังหวัดเพชรบูรณ์
พิกัด: 16°40′00″N 100°58′00″E﻿ / ﻿16.6667°N 100.9667°E﻿ / 16.6667; 100.9667
พื้นที่: 483 ตารางกิโลเมตร (301,875 ไร่)
จัดตั้ง: 19 พฤษภาคม พ.ศ. 2555
ผู้เยี่ยมชม: 33,609 (2562)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติเขาค้อ เป็นอุทยานแห่งชาติในท้องที่อำเภอหล่มเก่า อำเภอหล่มสัก อำเภอเขาค้อ และอำเภอเมืองเพชรบูรณ์ จังหวัดเพชรบูรณ์
ประวัติ

อุทยานแห่งชาติเขาค้อจัดตั้งอย่างไม่เป็นทางการเมื่อวันที่ 1 พฤษภาคม พ.ศ. 2538 อยู่ในพื้นที่ของจังหวัดเพชรบูรณ์ บริเวณเขตป่าสงวนแห่งชาติป่าเขาโปลกหล่น ซึ่งเดิมนั้นเป็นวนอุทยานน้ำตกธารทิพย์ เดิมมีเนื้อที่ประมาณ 14 ตารางกิโลเมตร หรือ 8,750 ไร่
ลักษณะภูมิประเทศ

มีลักษณะเป็นภูเขาทอดยาวตามแนวทิศเหนือไปทิศใต้ ตอนบนสุดเป็นภูเขาสูงชัน มีความสูง จากระดับน้ำทะเลปานกลาง ตั้งแต่ 155 เมตร จนถึง จุดสูงสุด 1,593 เมตร และเนื่องจากภูเขาในแถบนี้เป็นภูเขาที่การจากการยกตัวในอดีตทำให้มีลักษณะเป็นภูเขาหินทรายยอดราบ หรือมีที่ราบอยู่บานยอดเขา เช่น แหล่งท่องเที่ยวของเพชรบูรณ์ “ภูทับเบิก” เป็นภูสูงจากระดับน้ำทะเลปานกลาง 1,786 เมตร และบริเวณตอนใต้ของพื้นที่สำรวจในเขตอำเภอเขาค้อ และอำเภอเมืองเพชรบูรณ์ (บริเวณเขาย่า) จะมีลักษณะเป็นสันเขายาวลาดลงทางทิศเหนือ – ตะวันตก แต่บริเวณเชิงเขาค้อ ในเขตอำเภอหล่มเก่า อำเภอหล่มสัก อำเภอเขาค้อ (ทางส่วนตะวันตก) จะเป็นหน้าผาสลับซับซ้อน อันเนื่องมาจากการกัดเซาะ เพราะบริเวณขอบเขานั้น เป็นหินทรายที่ยังจับตัวกันไม่แน่น ทำให้ง่ายต่อการกัดเซา
เขาค้อเป็นแหล่งกำเนิดของแม่น้ำลำธาร มากมายหลายสายซึ่งทางด้านทิศตะวันออก จะไหลลงสู่แม่น้ำป่าสัก ส่วนทางด้านทิศตะวันตกจะไหลลงสู่ แม่น้ำยม และแม่น้ำน่าน
ลักษณะภูมิอากาศ

ฤดูหนาว ประมาณเดือนพฤศจิกายน-กลางเดือนกุมภาพันธ์ อุณหภูมิค่อนข้างหนาวเย็น
ฤดูร้อน ประมาณกลางเดือนกุมภาพันธ์-กลางเดือนพฤษภาคม มีอุณหภูมิเฉลี่ยตลอดปีประมาณ 21.93 องศาเซลเซียส อากาศค่อนข้างร้อนช่วงกลางวัน
ฤดูฝน ประมาณกลางเดือนพฤษภาคม-เดือนตุลาคม ปริมาณน้ำฝนค่อนข้างสูง ถึงประมาณ 1,425.75 มิลิเมตรต่อปี มีฝนตกปีละ 126 วัน จะมีฝนตกชุก 70% ของทั้งปี
ทรัพยากรป่าไม้และสัตว์ป่า

อุทยานแห่งชาติเขาค้อมีทั้งป่าธรรมชาติและป่าปลูก (เป็นป่าปลูกกว่าร้อยละ 50 ของพื้นที่) ประกอบด้วยป่าเบญจพรรณ ป่าเต็งรังหรือป่าแดง ป่าดงดิบ ทุ่งหญ้า มีพันธุ์ไม้มีค่าทางเศรษฐกิจหลายชนิด เช่น ยาง สัก ประดู่ แดง มะค่าโมง เต็ง รัง ตะเคียนทอง สนเขา ก่อ สมุนไพร กล้วยไม้ป่าต่างๆ นอกจากนี้ยังพบสัตว์ป่า เช่น ช้างป่า เสือไฟ หมูป่า กระจง เม่น กระต่ายป่า ค่าง อีเห็น ตะกวด ไก่ป่า ลิงลมหรือนางอาย งูชนิดต่าง ๆ และนกชนิดต่าง ๆ มากกว่า 100 ชนิด